Kallim, kus sa ringi ajad?
Minu armastust sa vajad,
sulle laulan, nii kuis peab.
Ära kuskile nüüd mine,
kohe tuleb kohtamine,
seda igaüks ju teab.
Armastada tuleb praegu,
ootamata teisi aegu,
tulevikku me ei tea.
Mis me enam viivitame,
parem kohe musitame
noorus möödub ôige pea.
Feste, Olivia narr
Neljapäeval, 6. aprillil kell 19 esietendub Ugalas hooaja viimase suure saali lavastusena William Shakespeare’ i romantiline komöödia „Kaheteistkümnes öö“. Lavale toob teose Tanel Jonas. Kunstnik on Kristjan Suits (Tallinna Linnateater), muusikaline kujundaja Peeter Konovalov, valguskujundaja Mari-Riin Paavo, videokunstnik Margo Siimon.
Osades Oskar Punga, Margaret Sarv, Maarja Mõts, Vallo Kirs, Tarvo Vridolin, Terje Pennie, Rait Õunapuu, Alden Kirss, Margus Tabor, Aarne Soro, Luule Komissarov ja Jaana Kena
„„Kaheteistkümnes öö“ on üks Shakespeare’i põnevamaid näidendeid. Siia sõnadesse on pandud terve maailm ning lisaks ei ole selles näidendis ühtegi tegelast, kes poleks kellessegi armunud. Armastus kui miski, mis paneb maailma tiirlema – see on praegusel ajal väga paeluv teema.“
Tanel Jonas, lavastaja
Rohkem leiab lavastuse kohta lavastuse kodulehelt.